sagorsarker/bangla-wikipedia huggingface dataset:
জসপিন্দর নরুলা

জসপিন্দর নরুলা (জন্ম ১৪ নভেম্বর ১৯৭০) হলেন একজন ভারতীয় নেপথ্য সঙ্গীতশিল্পী। তিনি ১৯৯৮ সালের "প্যায়ার তো হোনা হি থা" চলচ্চিত্রে রেমো ফার্ন্দান্দেজের সাথে "প্যায়ার তো হোনা হি থা" দ্বৈত গানে কণ্ঠ দিয়ে খ্যাতি অর্জন করেন এবং শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন। এছাড়া তিনি "মিশন কাশ্মীর", "মোহব্বতেঁ", "ফির ভি দিল হ্যায় হিন্দুস্তানি" ও "বান্টি অউর বাবলি" চলচ্চিত্রে নেপথ্যশিল্পী হিসেবে গান গেয়েছেন। তিনি একজন সুফি সঙ্গীতশিল্পী এবং গুরবাণী ও অন্যান্য শিখ ধর্মীয় সঙ্গীতশিল্পী।
২০০৮ সালে তিনি এনডিটিভি ইমাজিনের সঙ্গীত রিয়েলিটি ধারাবাহিক "ধুম মাচা দে"-এর ভারতের সেরা সরাসরি পরিবেশক শিরোপা জয় করেন।
নরুলা ১৯৭০ সালের ১৪ই নভেম্বর জন্মগ্রহণ করেন। তাঁর পিতা কেসর সিং নরুলা ছিলেন ১৯৫০-এর দশকের একজন সুরকার। তাঁর ভাই মিক্কি নরুলাও একজন সঙ্গীতশিল্পী ও সুরকার। তিনি নতুন দিল্লির ইন্ডিয়া গেটের গুরু হরকিষণ পাবলিক স্কুলে থেকে তাঁর বিদ্যালয়ের পাঠ সমাপ্ত করেন এবং ইন্দ্রপ্রস্থ কলেজ ফর উইমেন থেকে সঙ্গীত বিষয়ে স্নাতক ডিগ্রি লাভ করেন। তিনি ২০০৮ সালে দিল্লি বিশ্ববিদ্যালয় থেকে হিন্দুস্তানি শাস্ত্রীয় সংগীত বিষয়ে পিএইচডি সম্পন্ন করেন।
জসপিন্দর নরুলার সঙ্গীত কর্মজীবন শুরু হয় তার শৈশবে। তাঁর পিতা সঙ্গীত পরিচালক হওয়া সত্ত্বেও শুরুতে জসপিন্দর চলচ্চিত্রের গান থেকে বিরত ছিলেন এবং তিনি ভজন ও সুফি ঘরনার সুরে গানের জন্য বিশেষত্ব অর্জন করেন। কয়েক বছর পরে তিনি প্রখ্যাত সঙ্গীত পরিচালক কল্যাণজী বীরজী শাহের উপদেশে মুম্বই চলে যান। কল্যাণজী দিল্লিতে একটি অনুষ্ঠানে তাঁর গান শুনেছিলেন এবং তিনি তাঁর পুত্র সঙ্গীত পরিচালক বিজু শাহকে বলেন জসপিন্দরকে চলচ্চিত্রের গানে সুযোগ দেওয়ার জন্য। এই সময়ে তিনি বিজু শাহের সুরায়োজনে "আর ইয়া পার" (১৯৯৭) ও "বড়ে মিয়াঁ ছোটে মিয়াঁ" (১৯৯৮) চলচ্চিত্রের নেপথ্য সঙ্গীতশিল্পী হিসেবে কাজের সুযোগ পান।
তিনি "বিরাসত" (১৯৯৭), ও "দুলহে রাজা" (১৯৯৮) চলচ্চিত্রের গানে কণ্ঠ প্রদানের পর "প্যায়ার তো হোনা হি থা" (১৯৯৮) চলচ্চিত্রে রেমো ফার্ন্দান্দেজের সাথে "প্যায়ার তো হোনা হি থা" দ্বৈত গানে কণ্ঠ দিয়ে খ্যাতি অর্জন করেন এবং শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন। পরবর্তী কালে তিনি "মিশন কাশ্মীর", "মোহব্বতে", "ফির ভি দিল হ্যায় হিন্দুস্তানি", "বান্টি অউর বাবলি" চলচ্চিত্রের গানে কণ্ঠ দেন।
নরুলা ২০১০ সালে ডিসেম্বর মাসে রাজগির উৎসবে সঙ্গীত পরিবেশন করেন। ২০১১ সালের এপ্রিল মাসে পর্যটন মন্ত্রণালয়ের পর্যটন প্রচারণার অংশ হিসেবে আয়োজিত পাটনা সাহিব মহোৎসবে তিনি ও তার দল সুফি, ভজন ও পাঞ্জাবি গান পরিবেশন করেন। তাঁর ভাই মিক্কি নরুলাও এই অনুষ্ঠানে সুফি গান পরিবেশন করেন। ২০১৫ সালের নভেম্বর মাসে নরুলা গুরদাস মানের সাথে দিল্লির লা মেরিডিয়ানে এক উৎসবে ভাংরা পরিবেশন করেন।
২০১৯ সালে নরুলা গুরু নানকের ৫৫০তম জন্মবার্ষিকীতে তাঁকে সম্মান প্রদর্শনার্থে হর্ষদীপ কৌরের "শবদ"-এ গানে কণ্ঠ দেন এবং শান, সেলিম মারচেন্ট, শঙ্কর মহাদেবন, শেখর রবজিয়ানি, ঋচা শর্মা, নীতি মোহন, কপিল শর্মা ও সুকশিন্দর শিন্দার সাথে একটি মিউজিক ভিডিওতে অংশ নেন।
নরুলা মুম্বইয়ে বসবাস করেন। তাঁর স্বামী একজন কানাডা-ভিত্তিক ভারতীয় ব্যবসায়ী।
তিনি রাজনীতি সচেতন এবং রাজনীতির সাথে সম্পৃক্ত। ২০১৪ সালের ফেব্রুয়ারি মাসে আম আদমি পার্টিতে যোগদান করেন। ২০১৯ সালের ফেব্রুয়ারি মাসে জম্মু ও কাশ্মীরে পুলওয়ামা আক্রমণের পর তিনি প্রধানমন্ত্রী নরেন্দ্র মোদীর নিকট সংবিধানের ৩৭০ নং অনুচ্ছেদ তুলে নেওয়ার দাবী জানান এবং সন্ত্রাসীদের বিরুদ্ধে পদক্ষেপ নিতে অনুরোধ করেন।
মহেশপুর ইউনিয়ন, রায়পুরা

মহেশপুর ইউনিয়ন বাংলাদেশের ঢাকা বিভাগের নরসিংদী জেলার রায়পুরা উপজেলার অন্তর্গত একটি ইউনিয়ন।
রায়পুরা উপজেলা এর অন্তর্গত মেঘনা নদীর তীরবর্তী ইউনিয়ন। যাহার পাশ্ববর্তী হউনিয়ন মুছাপুর ও মির্জাপুর ও রায়পুরা। উপজেলা হইতে আনুমানিক ৮ কিলোমিটার দূরে অবস্থিত মহেশপুর ইউনিয়ন। 
স্কয়ার 6 কিলোমিটার ।
জনসংখ্যা প্রায় 20 হাজার ।
শিক্ষার হার :
৮৫% জনগণ শিক্ষিত
শিক্ষা প্রতিষ্ঠান
মহেশপুর ইউনিয়নের শিক্ষা প্রতিষ্ঠান সমূহ ।
মহেশপুর ইউনিয়নের অনন্য গ্রামের শিক্ষা প্রতিষ্ঠান সমূহ
বেগমাবাদ ইদ গাঁ মাঠ
1. চিত্র শিল্পী শাহাব উদ্দিন
উল্লেখ যোগ্য কাজ সমূহ
১.ওরশের পরিবর্তে ওয়াজ ও দোয়ার মাহফিল
অর্থবছর= 2022 -2027
অত্র ইউনিয়ন এর পূর্ববতী চেয়ারম্যানগণের তালিকা
১) সিদ্দিকুর রহমান =২০০৬-২০১২
২) ফরহাদ হোসেন চাঁনমিয়া খাঁ = ২০১২-২০১৭
৩) আব্দুর রউফ = ২০১৭-২০২২
৪) ফরহাদ হোসেন চাঁনমিয়া খা = ২০২২-২০২৭
উত্তর বাখরনগর ইউনিয়ন

উত্তর বাখরনগর ইউনিয়ন বাংলাদেশের ঢাকা বিভাগের নরসিংদী জেলার রায়পুরা উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠানউত্তর বাখরনগর ইউনিয়ন উচ্চ বিদ্যালয়।,সৃষ্টি কিন্ডারগার্টেন, লোচনপুর সরকারি প্রাথমিক বিদ্যালয়।কনফিডেন্স মর্ডান একাডেমি।
বর্তমান চেয়ারম্যান-
অলিপুরা ইউনিয়ন

অলিপুরা ইউনিয়ন বাংলাদেশের ঢাকা বিভাগের নরসিংদী জেলার রায়পুরা উপজেলার অন্তর্গত একটি ইউনিয়ন।
শিক্ষার হার:
শিক্ষা প্রতিষ্ঠান
বর্তমান চেয়ারম্যান- মো: আল-আমিন ভূঞা
চান্দেরকান্দি ইউনিয়ন

চান্দেরকান্দি ইউনিয়ন বাংলাদেশের ঢাকা বিভাগের নরসিংদী জেলার রায়পুরা উপজেলার অন্তর্গত একটি ইউনিয়ন।
শিক্ষার হার : ৬৬ শতাংশ 
শিক্ষা প্রতিষ্ঠান : ১১ টি
বর্তমান চেয়ারম্যান-
লক্ষণপুর ইউনিয়ন, শার্শা

লক্ষণপুর ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত শার্শা উপজেলার একটি ইউনিয়ন।
বাহাদুরপুর ইউনিয়ন, শার্শা

বাহাদুরপুর ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত শার্শা উপজেলার একটি ইউনিয়ন।
মহুয়া কমিউটার

মহুয়া কমিউটার (ট্রেন নং ৪৩−৪৪) বাংলাদেশ রেলওয়ে কর্তৃক পরিচালিত বাংলাদেশের একটি কমিউটার ট্রেন। এটি ঢাকার কমলাপুর রেলওয়ে স্টেশন থেকে নেত্রকোণার মোহনগঞ্জ রেলওয়ে স্টেশন পর্যন্ত চলাচল করে। যাত্রাপথে ট্রেনটি ময়মনসিংহ ও গাজীপুর জেলাকে সংযুক্ত করেছে। ঢাকা−মোহনগঞ্জ রেলপথে এই ট্রেনের পাশাপাশি মোহনগঞ্জ এক্সপ্রেস ও হাওর এক্সপ্রেস চলাচল করে।
মহুয়া কমিউটার যেসকল রেলওয়ে স্টেশন দিয়ে চলাচল করে:
মহুয়া কমিউটার ট্রেনের সময়সূচি নিম্নে দেওয়া হলো: (বাংলাদেশ রেলওয়ের ৫৫তম সময়সূচি অনুযায়ী)
বেনাপোল ইউনিয়ন

বেনাপোল ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত শার্শা উপজেলার একটি ইউনিয়ন।
পুটখালী ইউনিয়ন

পুটখালী ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত শার্শা উপজেলার একটি ইউনিয়ন।
ইউনিয়নটির মোট আয়তন ১৩১.৬৫ কিমি২ (৫০.৮৩ বর্গমাইল)। ২০১১ সালের আদমশুমারীর হিসাব অনুযায়ী মোট জনসংখ্যা ছিল ৪০,৭০০ জন।
গোগা ইউনিয়ন

গোগা ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত শার্শা উপজেলার একটি ইউনিয়ন।
ইউনিয়নটিতে মোট ১০টি গ্রাম রয়েছে।
কায়বা ইউনিয়ন

কায়বা ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত শার্শা উপজেলার একটি ইউনিয়ন।
কুরআনের কাহিনীর তালিকা

কুরআনে অনেক কিংবদন্তি, নীতিকথা বা লোককাহিনীর কিয়দাংশ উপস্থাপিত হয়েছে, যা কুরআনের আগেকার যুগের হিসেবে প্রায়শই ইহুদি ও খ্রিস্টান ঐতিহ্যের সাথে একই রকম ভাবে ফুটে উঠেছে। অ্যালান ডান্ডেস, একজন লোকশাস্ত্রবিদ, কুরআনে তিনটি "লোককাহিনী" নোট করেছেন যা আর্নে-থম্পসন শ্রেণিবিন্যাসের লোককাহিনীর বর্ণনা-ব্যবস্থায় অন্তর্ভুক্ত ব্যক্তিদের ধরন অনুসারে রচিত। পিটার জি. বিটেনহলজও কুরআনের কিংবদন্তিগুলোকে ইহুদি ও খ্রিস্টান কিংবদন্তিতে প্রাপ্ত কাহিনীর সাথে সম্পৃক্ত বলে উল্লেখ করেছেন।
বেশ কয়েকটি আখ্যান ইহুদিদের মিদরাশ তানহুমার কিংবদন্তির উপর নির্ভর করে, সূরা ৫:৩১-তে আবেলের দেহকে কেইনের বর্ণনার মতো কবর দেয়ার কথা বলা হয়েছে। সূরা ৫:৩২, ইহুদি মিশনাহ ঐতিহ্যের উপর নির্ভর করে কেইন এবং আবেলের গল্পের আইনি ও নৈতিক প্রয়োগগুলো নিয়ে আলোচনা করেছে এবং সানহেড্রিন ৪:৫-এ উদ্ধৃত হয়েছে:
সূরা ২১, যেখানে আব্রাহাম মূর্তিগুলোকে ধ্বংস করার কথা বলা হয়েছে, অতঃপর সৃষ্টিকর্তা তাকে আগুনে নিক্ষেপ থেকে উদ্ধার করেন, এটি মধ্যযুগের মিদরাশ রাব্বা কিংবদন্তিতে পাওয়া যায়।
ইহুদিদের কিংবদন্তি ৫: "একসময় তিনি ঘোরাফেরা করার সময় পিঁপড়ের উপত্যকা দিয়ে ভ্রমণ করছিলেন। তিনি শুনলেন যে সলোমনের সেনাবাহিনী কর্তৃক পদদলিত না হওয়ার জন্য সে অন্যান্য সকল পিঁপড়েদের সরে যেতে আদেশ করল। বাদশা থামলেন এবং তিনি যে পিপড়াটি কথা বলেছিল তাকে ডেকে পাঠালেন। তখন সে বলল যে সে পিঁপড়েদের রানী ছিল এবং তার সেই আদেশের কারণ জানাল। বাদশা সলোমন পিপীলিকার রানীর কাছে একটি প্রশ্ন রাখতে চেয়েছিলেন, কিন্তু বাদশা যদি তাকে উপরে তুলে হাতে না নেন তবে সে উত্তর দিবে না বলে জানায়। তিনি রাজি হয়ে অতঃপর প্রশ্নটি করেন: ' সমগ্র পৃথিবীতে আমার চেয়ে বড় আর কেউ আছে কি?' 'হ্যাঁ,' পিপীলিকা বলল। 'কে?' পিঁপড়: 'আমিই।' সলোমন: 'এটা কীভাবে সম্ভব?' পিঁপড়া: 'আমি তোমার চেয়ে বড় না হলে ঈশ্বর আমাকে এখানে আপনার হাতে রাখতে দিতেন না?' হতাশ হয়ে সলোমন তাকে মাটিতে ফেলে দিলেন এবং বললেন: 'তুমি জান যে আমি কে? আমি দাউদের পুত্র সলোমন।' মোটেও ভীত নই, পিপড়াটি তার পার্থিব রাজাকে স্মরণ করিয়ে দিল এবং তাকে বিনয়ের সাথে উপদেশ দিল এবং বাদশা লজ্জা পেয়ে গেলেন।
কুরআনে কিছু যাচাইহীন খ্রিস্টান কিংবদন্তিও রয়েছে।
বাগআঁচড়া ইউনিয়ন

বাগআঁচড়া ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত শার্শা উপজেলার একটি ইউনিয়ন।
ভৌগোলিক অবস্থান অনুযায়ী ইউনিয়নটির উত্তরে কায়বা ইউনিয়ন, দক্ষিণে উলাশী ইউনিয়ন, পূর্বে ঝিকর গাছা উপজেলার শংকরপুর ইউনিয়ন এবং পশ্চিমে গোগা ইউনিয়ন পরিষদ অবস্থিত। ২০১৬ সালের আদম শুমারি অনুযায়ী ইউনিয়নটির লোকসংখ্যা ৩৮,৯৬৫ জন, গ্রামের সংখ্যা ১৪ টি, মৌজার সংখ্যা ১১টি, হাট/বাজার সংখ্যা ৫৬টি, এবং খানার সংখ্যা ৮৪৭ টি।
উলাশী ইউনিয়ন

উলাশী ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত শার্শা উপজেলার একটি ইউনিয়ন।
ভৌগোলিক অবস্থান অনুযায়ী ইউনিয়ন পূর্বে নির্বাসখোলা ইউনিয়ন, উত্তর পূর্ব পাশে নাভারন ইউনিয়ন, উত্তর পশ্চিম পাশে শার্শা ইউনিয়ন, পশ্চিমে বেনাপোল ইউনিয়ন, দক্ষিণে বাগআচড়া ইউনিয়ন অবস্থিত। ইউনিয়নটির আয়তন ৩৪.৯১ বর্গ কি:মি:, ওয়ার্ডের সংখ্যা ০৯টি, গ্রামের সংখ্যা ১৭, হাট বাজারের সংখ্যা ৬টি, মৌজার সংখ্যা ১৩টি এবং খোয়াড়ের সংখ্যা ১৫টি।
বুরহান

<nowiki> </nowiki>বুরহান ( , ) একটি আরবি পুরুষ নাম, ইসলামী নবী মুহাম্মাদ স, এর একটি নাম বুরহান। এটা বিশেষ ভাবে জনপ্রিয় তুরস্কে, যেমন সম্মান তুর্কি স্বরবর্ণ সাদৃশ্য এবং শেষ শব্দাংশ "হান"-"তুর্কি বৈকল্পিক হিসাবে ব্যাখ্যা করা যেতে পারে খান "।
وَقَالُواْ لَن يَدْخُلَ الْجَنَّةَ إِلاَّ مَن كَانَ هُوداً أَوْ نَصَارَى تِلْكَ أَمَانِيُّهُمْ قُلْ هَاتُواْ بُرْهَانَ‍كُمْ إِن كُنتُمْ صَادِقِينَ
তারা বলে, কোন ব্যক্তি জান্নাতে যাবে না, যে পর্যন্ত না সে ইহুদি হয় অথবা (খৃস্টানদের ধারণামতে) খৃস্টান হয়। এগুলো হচ্ছে তাদের আকাঙ্ক্ষা। ১১২ তাদেরকে বলে দাও, তোমাদের প্রমাণ আনো, যদি নিজেদের দাবীর ব্যাপারে তোমরা সত্যবাদী হও।(কুুরআন: ২:১১১)
বুরহানিয়ে
অন্যান্য
শার্শা ইউনিয়ন

শার্শা ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত শার্শা উপজেলার একটি ইউনিয়ন।
অবস্থান ও আয়তন:
।এই ই 
শার্শা ইউনিয়নের ওয়ার্ড ও গ্রামসমূহ:
শার্শা ইউনিয়নে মোট ৯ টি ওয়ার্ড আছে।ইউনিয়নে মোট গ্রাম ২৪ টি।
ওয়ার্ড-১ এর গ্রাম ৩টি:
১.যাদবপুর
২.কাজিরবেড়
৩.নাভারণ রেলবাজার
ওয়ার্ড-২ এর গ্রাম ২টি:
৪.দক্ষিণ বুরুজবাগান
৫.উত্তর বুরুজবাগান
ওয়ার্ড-৩ এর গ্রাম ৩টি:
৬.শ্যামলাগাছী
৭.রাজনগর
৮.ত্রিমোহিনী
ওয়ার্ড-৪ এর গ্রাম ১টি:
৯.শার্শা
ওয়ার্ড-৫ এর গ্রাম ৩টি:
১০.পান্তাপাড়া
১১.চটকাপোতা
১২.ছোট মান্দারতলা
ওয়ার্ড-৬ এর গ্রাম ২টি:
১৩.স্বরূপদাহ
১৪.শিবচন্দ্রপুর
ওয়ার্ড-৭ এর গ্রাম ৩ টি:
১৫.নারায়ণপুর
১৬.বেড়ী
১৭.সুবর্ণখালী
ওয়ার্ড-৮ এর গ্রাম ৪টি:
১৮.কুলপালা
১৯.বারিপোতা
২০.কাঠশিখরা
২১.ইসলামপুর
ওয়ার্ড-৯ এর গ্রাম ৩টি:
২২.বৃত্তিবারিপোতা
২৩.বলিদাদহ
২৪.গাতিপাড়া
শিক্ষাপ্রতিষ্ঠান:
শার্শা ইউনিয়নে ১৪ টি সরকারি প্রাথমিক বিদ্যালয়,৬ টি কিন্ডারগার্টেন স্কুল,৫ টি মাধ্যমিক বিদ্যালয়,৪ টি কলেজ এবং আলিয়া ধারার ৩ টি মাদরাসা রয়েছে।
১৪ টি প্রাথমিক বিদ্যালয়ের তালিকা:
১.সারসা মডেল সরকারি প্রাথমিক বিদ্যালয়
২.কুলপালা সরকারি প্রাথমিক বিদ্যালয়
৩.বুরুজবাগান সরকারি প্রাথমিক বিদ্যালয়
৪.নাভারণ রেল বাজার সরকারি প্রাথমিক বিদ্যালয়
৫.বেড়ী নারায়ণপুর সরকারি প্রাথমিক বিদ্যালয়
৬.সুবর্ণখালী সরকারি প্রাথমিক বিদ্যালয়
৭.স্বরূপদহ সরকারি প্রাথমিক বিদ্যালয়
৮.রাজনগর সরকারি প্রাথমিক বিদ্যালয়
৯.যাদবপুর সরকারি প্রাথমিক বিদ্যালয়
১০.আলমগীর সরকারি প্রাথমিক বিদ্যালয়
১১.বলিদাদহ সরকারি প্রাথমিক বিদ্যালয়
১২.শ্যামলাগাছী সরকারি প্রাথমিক বিদ্যালয়
১৩.পান্তাপাড়া সরকারি প্রাথমিক বিদ্যালয়
১৪.চটকাপোতা সরকারি প্রাথমিক বিদ্যালয়
৬ টি কিন্ডারগার্টেন স্কুলের তালিকা:
১.নাভারণ কিন্ডার গার্টেন
২.সবুজকুঁড়ি প্রি-ক্যাডেট স্কুল
৩.এডাস মডেল পাবলিক স্কুল
৪.হলি চাইল্ড এডাস স্কুল
৫.রেডরোজ ইন্টারন্যাশনাল স্কুল
৬.শার্শা কলকাকলি শিশু নিকেতন
৫টি মাধ্যমিক স্কুলের তালিকা:
১.শার্শা সরকারি পাইলট মডেল মাধ্যমিক বিদ্যালয়
২.শার্শা মাধ্যমিক বালিকা বিদ্যালয়
৩.বুরুজ বাগান মাধ্যমিক বিদ্যালয় 
৪.বুরুজ বাগান মাধ্যমিক বালিকা বিদ্যালয় 
৫.গাতিপাড়া মাধ্যমিক বিদ্যালয় 
৪টি কলেজের তালিকা:
১.শার্শা উপজেলা কলেজ
২.শার্শা সরকারি টেকনিক্যাল স্কুল অ্যান্ড কলেজ 
৩.নাভারণ কলেজ
৪.শেখ ফজিলাতুন্নেছা মহিলা কলেজ
৩টি আলিয়া মাদরাসার তালিকা:
১.শার্শা দাখিল মাদ্রাসা
২.বুরুজ বাগান ফাযিল মাদ্রাসা
৩.নাভারণ মহিলা আলিম মাদ্রাসা
এছাড়া কওমী ধারার আল জামিয়াতুল ইসলামিয়া বাহরুল উলুম কওমী মাদরাসা ও আশরাফুল মাদারীস কওমী মাদ্রাসা রয়েছে।
নিজামপুর ইউনিয়ন, শার্শা

নিজামপুর ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত শার্শা উপজেলার একটি ইউনিয়ন।
হাসান উদ্দিন সরকার

হাসান উদ্দিন সরকার একজন রাজনীতিবিদ, মুক্তিযোদ্ধা ও গাজীপুর-২ আসনের সাবেক সংসদ সদস্য।
হাসান উদ্দিন সরকার গাজীপুর জেলায় জন্মগ্রহণ করেন।
হাসান উদ্দিন সরকার টঙ্গীর একজন শ্রমিক নেতা ছিলেন। বর্তমানে তিনি গাজীপুর মহানগর বিএনপির সভাপতি ও বাংলাদেশ জাতীয়তাবাদী দলের জাতীয় নির্বাহী কমিটির সদস্য। তিনি ১৯৭৪ সালে টঙ্গি পৌরসভার প্রথম চেয়ারম্যান ও গাজীপুর জেলা পরিষদের চেয়ারম্যান ছিলেন। ২০১৮ সালে গাজীপুর সিটি করপোরেশনের নির্বাচনে তিনি বিএনপির মেয়র প্রার্থী ছিলেন। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়ন নিয়ে গাজীপুর-২ আসন থেকে পরপর দুইবার সংসদ সদস্য নির্বাচিত হয়েছিলেন। জুন ১৯৯৬ সালের সপ্তম জাতীয় নির্বাচনে জাতীয় পার্টির মনোনয়ন নিয়ে, ২০০১ সালের অষ্টম ও ২০০৮ সালের নবম জাতীয় নির্বাচনে বাংলাদেশ জাতীয়তাবাদী দলের মনোনয়ন নিয়ে নির্বাচনে অংশ নিয়ে তিনি পরাজিত হন।
হাসান উদ্দিন সরকারের ভাই নুরুল ইসলাম সরকার আহসানউল্লাহ মাস্টার হত্যার দায়ে দোষী সাব্যস্ত হয়েছেন।
চার্লি লক

অ্যালেন চার্লস ইনগ্রাম লক (; জন্ম: ১০ সেপ্টেম্বর, ১৯৬২) ম্যাশোনাল্যান্ডের মারান্দেলাস এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯৫ থেকে ১৯৯৬ সময়কালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন চার্লি লক।
১৯৮৭-৮৮ মৌসুম থেকে ১৯৯৭-৯৮ মৌসুম পর্যন্ত চার্লি লকের প্রথম-শ্রেণীর খেলোয়াড়ী জীবন চলমান ছিল। ডানহাতি পেস বোলার হিসেবে মূলতঃ সিম ও সুইংয়ের উপর নির্ভর করে বোলিং কর্মে অগ্রসর হতেন। ৩৩ বছর বয়সে আন্তর্জাতিক ক্রিকেট অঙ্গনে একটি স্বর্ণালী মৌসুম অতিবাহিত করেন। তারপর হঠাৎ আলোর ঝলকানির ন্যায় আবির্ভূত হয়ে পর্দার অন্তরালে চলে যান।
কাজের সন্ধানে ইংল্যান্ড গমন করেন। ছয় বছর ইংল্যান্ডের ক্লাব ক্রিকেটে অংশ নিয়ে ১৯৯৫ সালে জিম্বাবুয়েতে প্রত্যাবর্তন করেন। রুজাউইর সাথে দ্রুত প্রভাব বিস্তার করেন। ম্যাশোনাল্যান্ড কান্ট্রি ডিস্ট্রিক্টসের সদস্যরূপে দুইবার ছয় উইকেট দখল করায় দক্ষিণ আফ্রিকার বিপক্ষে টেস্ট দলে প্রাথমিকভাবে অন্তর্ভুক্ত হন।
সমগ্র খেলোয়াড়ী জীবনে একটিমাত্র টেস্ট ও আটটি একদিনের আন্তর্জাতিকে অংশগ্রহণ করেছেন চার্লি লক। ১৩ অক্টোবর, ১৯৯৫ তারিখে হারারেতে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
একমাত্র টেস্টে তিনি পাঁচ উইকেট লাভ করেছিলেন। এর এক সপ্তাহ পূর্বে অনুশীলনীমূলক খেলায় আঙ্গুল ভেঙে ফেলেন। তাসত্ত্বেও বোলিং করে এ সাফল্য পান। প্রথম ইনিংসে অপরাজিত ৮ রান তুলে অমূল্য অবদান রাখেন। হিথ স্ট্রিকের সাথে জুটি গড়েন। দুইটি বাউন্ডারি হাঁকিয়ে রান তুলেন। তার ভাষায়, হাতে আঘাত পাবার ভয়ের চেয়েও এ রানগুলো অধিক গুরুত্বপূর্ণ বিষয় ছিল।
এ আঘাতের কারণে তিন মাস ক্রিকেট খেলার বাইরে থাকেন। নিউজিল্যান্ড গমনসহ বিশ্বকাপে খেলেন। নিউজিল্যান্ডের বিপক্ষে কোন টেস্ট খেলার সুযোগ না পেলেও তিনটি ওডিআই নিয়ে গড়া সিরিজের শেষ দুইটিতে অংশ নেন। নেপিয়ারে অনুষ্ঠিত দ্বিতীয় ওডিআইয়ে ১১ বলে ৫ রান খরচ করে ৫ উইকেট পান। এরফলে, জিম্বাবুয়ে দল ২১ রানের নাটকীয় জয় তুলে নেয়।
১৯৯৬ সালে ভারত, পাকিস্তান ও শ্রীলঙ্কায় যৌথভাবে অনুষ্ঠিত ক্রিকেট বিশ্বকাপের সবকটি খেলায় অংশ নেন। আবারও আঘাতের কবলে পড়েন। এরপর তাকে আর জাতীয় দলে নেয়া হয়নি।
২০০৭ সালের অক্টোবর মাসের শুরুতে বৈশ্বিক গণমাধ্যমে চার্লি লক মনোযোগের কেন্দ্রবিন্দুতে উপনীত হন। জিম্বাবুয়ের বাদ-বাকী স্বল্প কয়েকশত শ্বেতাঙ্গ কৃষকদের অন্যতম তিনি। দক্ষিণ পূর্ব হারারের দূরে হেডল্যান্ডস জেলায় তার জমি রয়েছে। এরপূর্বে সরকারকে পুণঃআবাসনে অধিক জমি প্রদান করেন। ২০০৩ সালে জমির ক্ষুদ্র অংশে অবস্থানের জন্যে অনুমতিপত্র পান। বাদ-বাকী জমির ক্ষতিপূরণবাবদ আদালতের দ্বারস্থ হন।
তানভীর

তানভীর (এছাড়াও তানভীর, তানভির, অথবা তানবির বানান) একটি পুংলিঙ্গ হয় প্রদত্ত নাম এবং উপাধি, থেকে উদ্ভূত আরবি "تنوير" মানে "জ্ঞানদান"।
তানবির
জেমস ক্রান্সটন

জেমস ক্রান্সটন (; জন্ম: ৯ জানুয়ারি, ১৮৫৯ - মৃত্যু: ১০ ডিসেম্বর, ১৯০৪) ওয়েস্ট মিডল্যান্ডসের বোর্ডস্লি এলাকায় জন্মগ্রহণকারী শৌখিন ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯০ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, বামহাতে বোলিংয়ে পারদর্শী ছিলেন তিনি।
১৮৭৬ সাল থেকে ১৮৯৯ সাল পর্যন্ত জেমস ক্রান্সটনের প্রথম-শ্রেণীর খেলোয়াড়ী জীবন চলমান ছিল। ১৭ বছর বয়সে গ্লুচেস্টারশায়ারের পক্ষে প্রথম খেলতে নামেন। দূর্দান্ত ফিল্ডিং ও খাঁটিমানের বামহাতি ব্যাটিং করে সকলের নজর কাড়েন। সোজাভাবে ব্যাট চালাতেন, দর্শনীয় রক্ষণভাগ নিয়ন্ত্রণ করে বেশ জোড়ালোভাবে ড্রাইভ মারতেন।
শৌখিন ক্রিকেটার জেমস ক্রান্সটন সমারসেটের টানটন কলেজে পড়াশুনো সম্পন্ন করেছেন। ১৮৭৬ থেকে ১৮৯৯ সময়কালে গ্লুচেস্টারশায়ারের পক্ষে ১০৩টি প্রথম-শ্রেণীর ক্রিকেট খেলায় অংশ নিয়েছিলেন। বামহাতে মাঝারিসারিতে ব্যাটিংয়ে নামতেন তিনি। এছাড়াও, ১৮৮৬ ও ১৮৮৭ সালে ওয়ারউইকশায়ারের পক্ষে খেলেছেন। ঐ সময়ে অবশ্য ওয়ারউইকশায়ারের প্রথম-শ্রেণীর ক্রিকেট ক্লাব হিসেবে মর্যাদাপ্রাপ্ত ছিল না। ১৮৮৯ সালে পুনরায় গ্লুচেস্টারশায়ারে প্রত্যাবর্তন করেন। ক্রমাগত ওজন বৃদ্ধির ফলে ফিল্ডিংয়ের মান ক্রমশঃ নিচেরদিকে চলে যেতে থাকে। তবে, তার ব্যাটিংয়ের মান বেশ ভালোমানের ছিল। একপর্যায়ে ইংল্যান্ডের অন্যতম সেরা বামহাতি ব্যাটসম্যান হিসেবে বিবেচিত ছিল। ১৮৯০ সালে ডব্লিউ জি গ্রেসের সাথে রান সংগ্রহের গড় ও রান সংগ্রহের দিক দিয়ে খুব কমই ব্যবধান ছিল। এ পর্যায়ে খেলোয়াড়ী জীবনের ব্যক্তিগত সেরা ১৫২ রান তুলেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জেমস ক্রান্সটন। ১১ আগস্ট, ১৮৯০ তারিখে ওভালে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৮৯০ সালে সফরকারী অস্ট্রেলিয়া দলের বিপক্ষে একটি টেস্টে অংশগ্রহণ করেছিলেন। ওভালে সিরিজের চূড়ান্ত টেস্টে শেষমুহূর্তে তাকে দলে অন্তর্ভুক্ত করা হয়েছিল। উভয় ইনিংসেই অনবদ্য ভূমিকায় রেখেছিলেন তিনি। ১৬ রান করে দলের সর্বোচ্চ রান সংগ্রহকারী হন। শেষ ইনিংসে ইংল্যান্ডের জয়ের জন্যে প্রয়োজন হয়েছিল মাত্র ৯৫ রান। দলীয় সংগ্রহে ৩৪/৪ থাকা অবস্থায় ব্যাট হাতে মাঠে নামেন। ওয়াল্টার রিডের সাথে জুটি গড়েন। মাত্র ১২ রান দূরে থাকাবস্থায় তিনি আউট হন। এ রান সংগ্রহ করতে আরও চার উইকেট খোঁয়ায় ইংল্যান্ড দল।
১৮৯০ সালের ওভালের ঐ টেস্টটি নিম্নমুখী রানের খেলা হিসেবে পরিগণিত হয়েছিল। তার ইনিংসটি ইংল্যান্ডের দুই উইকেটের ব্যবধানের জয়ে অত্যন্ত গুরুত্বপূর্ণ ভূমিকা পালন করে। এরফলে স্বাগতিক দল অ্যাশেজ সিরিজ জয় করেছিল। উইজডেনে তার ইনিংসটি সম্পর্কে মন্তব্য করা হয় যে, চার্লস টার্নার ও জন ফেরিসের বোলিংয়ের বিপক্ষে তার রক্ষণাত্মক ক্রীড়াশৈলী বেশ দৃষ্টিনন্দন ছিল। এরপর ক্রান্সটন আর কোন টেস্ট খেলার সুযোগ পাননি। এক বছর বাদে খেলাকালীন আঘাত পেলে তার খেলোয়াড়ী জীবন শেষ হয়ে যায়।
আট বছর পর অবশ্য সংক্ষিপ্ত সময়ের জন্যে খেলার মাঠে ফিরে এসেছিলেন ও আরও চারটি খেলায় অংশ নিয়েছিলেন তিনি। তবে, ১৮৮৯ ও ১৮৯০ সালের ন্যায় কখনো নিজেকে ফিরিয়ে নিয়ে যেতে পারেননি।
১০ ডিসেম্বর, ১৯০৪ তারিখে মাত্র ৪৫ বছর বয়সে ব্রিস্টল এলাকায় জেমস ক্রান্সটনের দেহাবসান ঘটে।
উত্তরা উন্নিকৃষ্ণন

উত্তরা উন্নিকৃষ্ণন (জন্ম ২০০৪) একজন ভারতীয় নেপথ্য সঙ্গীতশিল্পী। ২০১৫ সালে তিনি ২০১৪ সালের তামিল চলচ্চিত্র সাইভামের "আজাগু" (সুন্দর) গানের জন্য ৬২ তম জাতীয় চলচ্চিত্র পুরস্কারে শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার লাভ করেন, এই পারিবারিক নাটকীয়তাপূর্ণ চলচ্চিত্রটি পরিচালনা করেন এ. এল. বিজয়। তিনি মাত্র সাত বছর বয়সে এই গানটি রেকর্ড করেছিলেন। জাতীয় চলচ্চিত্র পুরস্কারের ইতিহাসে তিনি সবচেয়ে কমবয়সে, ১০ বছর বয়সে এই পুরস্কারট লাভ করেন। 
উত্তরা উন্নিকৃষ্ণন কর্ণাটকীয় ধ্রুপদী গায়ক পি. উন্নিকৃষ্ণন এবং ভরতনাট্যম নৃত্যশিল্পী প্রিয়া উন্নিকৃষ্ণনের মেয়ে। তার বাবা একাধিক বার শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার লাভ করেন। ১৯৯৫ সালে তিনি তামিল গান "এন্নাভালে আদি এন্নাভালে" এবং "উয়িরুম নীয়ে" গেয়ে তার অভিষেকেই প্রথমবার জাতীয় চলচ্চিত্র পুরস্কার অর্জন করেন। 
উত্তরা মাত্র ছয় বছর বয়সে সুধা রাজার কাছ থেকে কর্ণাটকীয় সংগীত শিক্ষা শুরু করেন। তিনি লেডি আন্দাল স্কুল এবং এপিএল গ্লোবাল স্কুলে পড়াশোনা করেছেন। তামিল সংগীত ছাড়াও তিনি পশ্চিমা (ধ্রুপদী, রক এবং পপ) উপভোগ করেন এবং এই সমস্ত ঘরানার উপর দক্ষতা অর্জন করতে চান। 
"আজাগু" (সুন্দর) রাগ কানাদা ভিত্তিক এবং এর সুর রচনা করেন জি. ভি. প্রকাশ কুমার। গানটির কথা লিখেছেন না. মুথুকুমার, তিনি সেরা গীতিকার হিসেবে জাতীয় চলচ্চিত্র পুরষ্কারও পেয়েছেন। গানটিতে তার চারপাশের সৌন্দর্য্য সম্পর্কে একটি শিশুর উপলব্ধি বর্ণনা করা হয়েছে। উত্তরা উন্নিকৃষ্ণন যখন গোলু উৎসব চলাকালীন তার মা প্রিয়া উন্নিকৃষ্ণনের সাথে কর্ণাটকীয় সংগীতশিল্পী সাইন্ধভীর বাড়িতে গিয়েছিলেন, তখন তিনি গানের কয়েকটি লাইন গেয়েছিলেন। এর কয়েক মাস পরে সাইন্ধভীর স্বামী জি. ভি. প্রকাশ কুমার উত্তরা উন্নিকৃষ্ণনকে সাইভামের জন্য একক সুর বেঁধে নেওয়ার আহ্বান জানান। ২০১৩ সালে আট বছর বয়সে শিশু অভিনেতা সারা অর্জুনের জন্য উত্তরা গানটি রেকর্ড করেন। ‘আজাগু’ ছাড়াও তিনি আরও দুটি তামিল গান গেয়েছেন। 
অনেক লোকের প্রশংসায় প্রশংসিত হওয়ার সময়, গায়ক প্রদীপ সোমাসুন্দরন জুরির নির্বাচনের সমালোচনা করেন এবং গীতটিকে মাত্রা সংশোধক সফ্টওয়্যার ব্যবহারের মাধ্যমে ব্যাপক পরিবর্তন করা হয়েছে বলে তিনি অভিহিত করেন। উত্তরা এর পরে জি. ভি. প্রকাশ কুমারের সাথে "থেরি" চলচ্চিত্রে "এনা মীনা টেকা" গানে কাজ করেন। তিনি ফ্লাওয়ার্স টিভিতে সম্প্রচারিত মালায়ালাম টিভি সিরিজ মুনুমানি -তে "মুনুমানি কুঞ্জলে" শিরোনামের গানটিতেও কণ্ঠ দিয়েছেন। তিনি তার বাবার মতো কর্ণাটকীয় সংগীতানুষ্ঠান করাও শুরু করেছেন। ২০১৭ সালে কানাডার ইজানাদু সংবাদপত্রের (প্রাইভেট লিমিটেড) প্রতিষ্ঠা বার্ষিকীতে তার সাম্প্রতিক উপস্থাপনা দর্শকদের কাছে ভূয়সী প্রশংসিত হয়েছে।
জর্জ বিন

জর্জ বিন (; জন্ম: ৭ মার্চ, ১৮৬৪ - মৃত্যু: ১৬ মার্চ, ১৯২৩) নটিংহামশায়ারের সাটন-ইন-অ্যাশফিল্ড এলাকায় জন্মগ্রহণকারী আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯২ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ার ও সাসেক্স দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম পেস বোলিং করতেন।
১৮৮৫ সাল থেকে ১৮৯৮ সাল পর্যন্ত জর্জ বিনের প্রথম-শ্রেণীর খেলোয়াড়ী জীবন চলমান ছিল। ১৮৮৬ থেকে ১৮৯৭ সময়কালে সাসেক্সের পক্ষে প্রথম-শ্রেণীর ক্রিকেট খেলেছেন। জন্মগতসূত্রে নটসের না হলেও বেশ কয়েকজন ইংরেজ ক্রিকেটারের অন্যতম হিসেবে প্রভূতঃ সুনাম কুড়িয়েছেন। ১৮৮৫ সালে নটস একাদশের পক্ষে খেলায় সুযোগ কমে আসে। পরের বছরে অর্ধ-ডজন খেলার প্রস্তাবনা ফিরিয়ে দেন। আবাসিক মর্যাদা লাভের পর সাসেক্সের পক্ষে নিজেকে উজাড় করে দেন। এ পর্যায়ে তিনি সাসেক্সের অমূল্য ব্যাটসম্যান হিসেবে উপস্থাপন করতে সচেষ্ট হন।
১৮৮৫ সালে নিজ কাউন্টি নটিংহামশায়ারের পক্ষে এক মৌসুম খেললেও সফলতার স্বাক্ষর রাখতে পারেননি। এরপর, সাসেক্সের দিকে ধাবিত হন। ১৮৯১ সালে স্বর্ণালী মৌসুম অতিবাহিত করেন।
১৮৮৬ থেকে ১৮৯৮ সময়কালে সাসেক্সের পক্ষে ২১৯টি প্রথম-শ্রেণীর খেলায় অংশ নেন। এ পর্যায়ে দশটি শতরানের ইনিংস খেলেছেন তিনি। নিজের দিনগুলোয় ব্রাইটনের উইকেট বেশ উপযোগী ছিল ও তার খেলার ধরনের সাথে একাত্মতা পোষণ করতো। অধিকাংশ কাটের মারই দূর্দান্তভাবে মেরেছেন ও প্যাভিলিয়নের কাছাকাছি সীমানা ছিল। অগণিত চারের মার উইকেটে না দৌঁড়িয়েই সম্পন্ন করেছেন। একবার খেলায় হাত ছুটলে বাকীদের বিশ্রামের অবকাশ মিলতো। ১৮৯১ সালে ব্রাইটনে নটসের বিপক্ষে অপরাজিত ১৪৫ ও ৯২ রান তুলেন। এ বছরে তিনি তার স্বর্ণালী সময় অতিক্রম করেন। সাসেক্সের গড়ে শীর্ষস্থানে ছিলেন ও পেশাদার ব্যাটসম্যানদের তুলনায় এগিয়েছিলেন।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন জর্জ বিন। ১ জানুয়ারি, ১৮৯২ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৪ মার্চ, ১৮৯২ তারিখে অ্যাডিলেডে একই দলের বিপক্ষে সর্বশেষ টেস্টে অংশ নেন তিনি।
সুন্দর ঘরোয়া মৌসুম অতিবাহনের স্বীকৃতিস্বরূপ ১৮৯১-৯২ মৌসুমের শীতকালে লর্ড শেফিল্ড একাদশের সদস্যরূপে অস্ট্রেলিয়া গমন করেন। তবে, তিনি এ সফরে নিজস্ব দক্ষতার কোন স্বাক্ষর কিংবা সেখানে খেলার ছন্দ ফিরিয়ে আনতে পারেননি। এ সফরে নিজের প্রতিভার বিকাশ ঘটাতে ব্যর্থ হন।
ইংল্যান্ডে ফিরে এক মৌসুম বেশ নিস্তেজ ছিলেন। ১৮৯২ সালেও ঘরোয়া ক্রিকেটে ব্যাপক ছন্দপতন ঘটে। ফলে, ইংল্যান্ড দলের পক্ষে খেলার জন্যে আর আমন্ত্রণ বার্তা পাননি। তবে, ১৮৯৩ সালে পুনরায় খেলার জগতে ফিরে আসেন। আবারও সাসেক্সের গড়ে শীর্ষে ছিলেন। ১৮৯৩ সালে সাসেক্সের পক্ষে আর্থিক সুবিধা গ্রহণের জন্যে মনোনীত হন। সাসেক্সের পক্ষে খেলোয়াড়ী জীবন সম্পন্ন করার পর লর্ডসে মাঠ কর্মকর্তার ভূমিকায় অবতীর্ণ হন। আমৃত্যু সেখানে তিনি জ্যেষ্ঠ সদস্যের মর্যাদাপ্রাপ্ত হন। ১৯২১ সালে লর্ডসে সফলতার সাথে আর্থিক সুবিধা লাভ করেন।
ফুসফুস প্রদাহজনিত রোগে আক্রান্ত হন। ১৬ মার্চ, ১৯২৩ তারিখে ৫৯ বছর বয়সে নটিংহামশায়ারের ম্যান্সফিল্ড এলাকায় জর্জ বিনের দেহাবসান ঘটে। ব্যক্তিগত জীবনে বিবাহিত ছিলেন। এলিজা নাম্নী এক রমণীর পাণিগ্রহণ করেন। তার মৃত্যুর প্রায় ৯ বছর পূর্বে এলিজার দেহাবসান ঘটে।
মালতি চন্দুর

মালতি চন্দুর (২৬ ডিসেম্বর ১৯২৮ - ২১ আগস্ট ২০১৩) একজন জনপ্রিয় ভারতীয় লেখক, ঔপন্যাসিক এবং কলামিস্ট ছিলেন। তিনি ১৯৪৯ সালে ঔপন্যাসিক হিসাবে তার কর্মজীবন শুরু করেন এবং তেলুগু ভাষায় ২৬ টি উপন্যাস লিখেছেন। তিনি অন্যান্য ভাষার ৩০০ টিরও বেশি উপন্যাস তেলুগু ভাষায় অনুবাদ করেছেন। ১৯৯২ সালে তাঁর হৃদয় নেত্রি উপন্যাসের জন্য তিনি সাহিত্য একাডেমি পুরস্কার লাভ করেন। তিনি অন্ধ্র প্রভা পত্রিকায় "প্রমাদাবনাম" শিরোনামে একটি সাপ্তাহিক কলাম লিখতেন যা ৪৭ বছর ধরে একটানা প্রকাশিত হয়েছে।
তিনি ১৯২৮ সালের ২৬ ডিসেম্বর ভারতের নুজভিদে ভেঙ্কটচালাম (পিতা) এবং জ্ঞানম্বা (মা) -এর ঘরে জন্মগ্রহণ করেন। মালতি তার পিতামাতার ষষ্ঠ এবং সবচেয়ে ছোট সন্তান ছিলেন। তিনি নুজভিদে অষ্টম শ্রেণি পাস করেন এবং তিনি উচ্চ বিদ্যালয়ের শিক্ষার জন্য এলুরুতে গমন করেন। এলুরুতে তিনি তাঁর মামা নাগেশ্বর রাও চন্দুরের বাড়িতে থাকতেন। ১৯৪৭ সালে তিনি এবং নাগেশ্বর রাও চেন্দুর দু'জনেই মাদ্রাজে চলে আসেন। মালতি মাদ্রাজে তার সেকেন্ডারি স্কুল লিভিং সার্টিফিকেট (এসএসএলসি) লাভ করেন। ১৯৪৭ সালের শেষের দিকে মালতি নাগেশ্বর রাও চন্দুরকে বিয়ে করেন। তাদের বিবাহ স্বাধীনতার পরে মাদ্রাজে প্রথম নিবন্ধিত বিবাহ হিসাবে চিহ্নিত হয়েছিল।
১৯৪৯ সালে ঔপন্যাসিক হিসাবে চন্দুর তার কর্মজীবন শুরু করেন। সেই দিনগুলিতে তিনি রেডিওতে তাঁর উপন্যাস বর্ণনা করতেন। তিনি অন্ধ্র প্রভা পত্রিকায় একটি সাপ্তাহিক কলাম "প্রমাদাবনাম" লিখতেন, সেখানে তিনি পাঠকদের প্রশ্নের উত্তর দিতেন এবং সামাজিক এবং ব্যক্তিগত বিষয়ে পরামর্শ দিতেন। কলামটি ৪৭ বছর ধরে অবিচ্ছিন্নভাবে প্রকাশিত হয়েছে।
১৯৫৩ সালে চন্দুর ভান্তালু–পিন্ডিভান্তালু নামে তেলুগু ভাষায় একটি রান্না বিষয়ক বই প্রকাশ করেন, বইটি কমপক্ষে ৩০ বার পুনঃ প্রকাশ হয়েছিল। চন্দুর অনেক ইংরেজি উপন্যাস তেলুগু ভাষায় অনুবাদ করেছেন এবং সেগুলি স্বাতী ম্যাগাজিনে পাঠকেরাতালু শিরোনামে প্রকাশ হয়েছে। তাঁর প্রথম উপন্যাস ছিল চম্পকাম–চিদাপুরুগুলু এবং তাঁর প্রথম গল্পটি ছিল "রাব্বালাদ্দুলু"। তাঁর বিখ্যাত উপন্যাসগুলির মধ্যে কয়েকটি হ'ল চম্পকাম – চিদাপুরুগুলু, আলোচিঞ্চু, সাদ্যোগাম, হূদয় নেত্রি, সিসিরা বসন্তম, মানাসুলনি মানাসু এবং ভূমি পুত্রি। তিনি সাপ্তাহিক পত্রিকাগুলির জন্য ছোট গল্পও লিখেছেন। তার উপন্যাসে দৈনন্দিন জীবনে মহিলাদের যে সমস্যার মুখোমুখি হতে হয় তার জন্য ব্যবহারিক সমাধান রয়েছে। তিনি তেলুগু ভাষায় ২৬ টি উপন্যাস লিখেছেন এবং অন্যান্য ভাষা থেকে তেলুগু ভাষায় ৩০০ টিরও বেশি উপন্যাস অনুবাদ করেছেন, সেগুলি পাঁচটি খণ্ডে নাভালা পরীচায়ালু নামে প্রকাশ করেন। তিনি ১১ বছর কেন্দ্রীয় চলচ্চিত্র অনুমোদন পর্ষদের সদস্য ছিলেন।
১৯৮৭ সালে চন্দুরকে তাঁর উপন্যাস হৃদয় নেত্রীর জন্য অন্ধ্র প্রদেশ সাহিত্য অকাদেমি পুরস্কার দেওয়া হয়। ১৯৯২ সালে তিনি একই উপন্যাসের জন্য কেন্দ্রীয় সাহিত্য অকাদেমি পুরস্কার লাভ করেন। ১৯৯০ সালে তিনি মর্যাদাপূর্ণ ভারতীয় ভাষা পরিষদ পুরস্কার লাভ করেন। ১৯৯৬ সালে তিনি রাজা-লক্ষ্মী পুরস্কার লাভ করেন। তিনি তেলুগু বিশ্ববিদ্যালয় পুরস্কারও পেয়েছেন। ২০০৫ সালে শ্রী পদ্মাবতী মহিলা বিশ্ববিদ্যালয় তাকে সম্মানসূচক ডক্টরেট এবং কালাপ্রাপূর্ণ উপাধিতে ভূষিত করে। ২০০৫ সালে চন্দুর এবং তার স্বামীকে ইয়ারলাগদ্দা লক্ষ্মীপ্রসাদ কর্তৃক প্রতিষ্ঠিত প্রথম লোক নায়ক ফাউন্ডেশন পুরস্কার প্রদান করা হয়।
তিনি দীর্ঘদিন অসুস্থ থাকার পর ২০১৩ সালের ২১ আগস্ট চেন্নাইয়ে মারা যান। তাঁর দেহ গবেষণার উদ্দেশ্যে শ্রী রামচন্দ্র মেডিকেল কলেজ এবং গবেষণা ইনস্টিটিউটে প্রদান করা হয়।
বিন্দু ভাট

বিন্দু ভাট (গুজরাতি: બિંદુ ભટ્ટ) ভারতের গুজরাতের একজন গুজরাতি ভাষার ঔপন্যাসিক, গল্পকার, সমালোচক এবং অনুবাদক। ২০০৩ সালে তাঁর উপন্যাস "আখিপাতর" (১৯৯৯) সাহিত্য আকাদেমি পুরস্কার লাভ করে। তার অন্যান্য উল্লেখযোগ্য রচনার মধ্যে "মীরা ইয়াগনিকনি ডায়েরি" (১৯৯২) এবং "বন্ধনী" (২০০৯) অন্তর্ভুক্ত রয়েছে।
বিন্দু ভাট ১৯৫৪ সালের ১৮ সেপ্টেম্বর রাজস্থানের যোধপুরে গিরাধরলাল এবং কমলাবাহেন এর ঘরে জন্মগ্রহণ করেন। তার পরিবার পরে লিম্বাদি এবং তারও পরে আহমেদাবাদে চলে আসে। লিম্বাদির বি.এ কন্যা বিদ্যালয় থেকে পড়াশোনা শেষ করার পরে, তিনি ১৯৭৬ সালে এইচ.কে আর্টস কলেজ, আহমেদাবাদ থেকে কলা স্নাতক এবং ১৯৭৮ সালে গুজরাত বিশ্ববিদ্যালয়ের স্কুল অব ল্যাঙ্গুয়েজ থেকে হিন্দী সাহিত্যে স্নাতকোত্তর ডিগ্রি লাভ করেন। ১৯৮৩ সালে ভোলাভাই প্যাটেলের অধীনে একই বিশ্ববিদ্যালয় থেকে তাঁর গবেষণামূলক কাজ "আধুনিক হিন্দী উপন্যাস: কথ্য আউর শিল্প কে নাইয়ে আয়াম" (আধুনিক হিন্দি উপন্যাস: কথাসাহিত্যের নতুন দিক এবং গঠন) বিষয়ে তিনি তার পিএইচ.ডি. ডিগ্রি অর্জন করেন। ১৯৯১ সালে তিনি গুজরাতি লেখক ও কবি হর্ষদ ত্রিবেদীকে বিয়ে করেন।
তিনি প্রভাষক হিসাবে কর্মজীবন শুরু করেন এবং পরবর্তীকালে গুজরাতি এবং হিন্দি ভাষায় লেখা শুরু করেন। তিনি ছয় বছর সুরেন্দ্রনগরের এম.পি শাহ আর্টস অ্যান্ড সায়েন্স কলেজে হিন্দি সাহিত্য পড়িয়েছেন। তিনি ১৯৯১ সালে গান্ধিনগরের উমা আর্টস এবং নাতিবা কমার্স মহিলা কলেজে যোগ দেন এবং এখনও তিনি সেখানে হিন্দি বিভাগের সহযোগী অধ্যাপক এবং বিভাগীয় প্রধান হিসাবে কর্মরত আছেন।
বিন্দুর প্রথম উপন্যাস, "মীরা ইয়াগনিকনি ডায়েরি" ১৯৯২ সালে প্রকাশিত হয়, এটি দুজন মহিলার মধ্যে সমকামী সম্পর্ক নিয়ে লেখা একটি উপন্যাস। এটি সিন্ধি ভাষাতেও অনুবাদ করা হয়েছে এবং অনুবাদটি নয়াদিল্লির সাহিত্য আকাদেমি পুরস্কার লাভ করে। তাঁর দ্বিতীয় উপন্যাস "আখিপাতর" প্রকাশিত হয় ১৯৯৯ সালে, এটি হিন্দি, সিন্ধি, মারাঠি, কুচি, রাজস্থানী ও ইংরেজি সহ বেশ কয়েকটি ভাষায় অনুবাদ করা হয়েছে। বিনোদ মেঘানি ইংরেজিতে অনুবাদ করেছেন (অপ্রকাশিত)। বিন্দু ভাট তাঁর বন্ধনী (২০০৯) বইয়ের মাধ্যমে ছোট গল্পের ধারায় আত্মপ্রকাশ করেন। তিনি হরিভল্লভ ভায়ানীর "অপভ্রংশ ব্যাকরণ", ধীরুবেন প্যাটেলের "অন্ধালী গলি" এবং জয়ন্ত গাদিতের "সত্য" (৪ খণ্ডে; বীরেন্দ্র নারায়ণ সিন এর সাথে) সহ কয়েকটি বই গুজরাতি থেকে হিন্দিতে অনুবাদ করেছেন। তিনি "ফণীশ্বরনাথ রেনু" (সুরেন্দ্র চৌধরীর প্রকরণগ্রন্থ), "দাদু দয়াল" (রাম বাকশ এর প্রকরণগ্রন্থ) এবং "বিজা না পাগ" (শ্রীকান্ত বর্মার ছোট গল্প) সহ কিছু বই হিন্দি থেকে গুজরাতিতেও অনুবাদ করেছেন।
তাঁর মীরা ইয়াগনিক নি ডায়েরি উপন্যাসটি গোবর্ধনরাম ত্রিপাঠি পুরস্কার (১৯৯২-১৯৯৩) লাভ করে। তাঁর দ্বিতীয় উপন্যাস "আখিপাতর" ২০০৩ সালে সাহিত্য আকাদেমি পুরস্কার জিতে নেয় এবং ১৯৯৯ সালে গুজরাতি সাহিত্য পরিষদ কর্তৃক প্রতিষ্ঠিত প্রিয়কান্ত পরীখ পুরস্কারও লাভ করেছিল। তিনি কলকাতা ভাষা সেতু কর্তৃক প্রতিষ্ঠিত বিচারপতি শারদাচরণ মিশ্র ভাষা সেতু সম্মান (অনুবাদ করার জন্য পুরস্কার; ২০০৯) পদকও লাভ করেন।
নন্দিনী শতপতি

নন্দিনী শতপতি (৯ জুন ১৯৩১ - ৪ আগস্ট ২০০৬) একজন ভারতীয় রাজনীতিবিদ এবং লেখক ছিলেন। তিনি ১৯৭২ সালের জুন থেকে ১৯৭৬ সালের ডিসেম্বর পর্যন্ত ওড়িশার মুখ্যমন্ত্রী ছিলেন।
কুন্দনিকা কপাড়িয়া

কুন্দনিকা কপাড়িয়া (জন্ম: ১১ জানুয়ারি ১৯২৭ – মৃত্যু: ৩০ এপ্রিল ২০২০) ছিলেন একজন গুজরাতি ঔপন্যাসিক, গল্প লেখক এবং প্রাবন্ধিক।
কুন্দনিকা কাপাডিয়া ১১ জানুয়ারী ১৯২৭ সালে লিম্বদিতে (বর্তমানে গুজরাতের সুরেন্দ্রনগর জেলায়) নরোত্তমদাস কাপাদিয়ার ঘরে জন্ম গ্রহণ করেন। তিনি প্রাথমিক ও মাধ্যমিক পড়াশোনা গোধরা থেকে সম্পন্ন করেন। তিনি ১৯৪২ সালে ভারত ছাড়ো আন্দোলনে অংশ নিয়েছেন। ১৯৪৮ সালে তিনি বোম্বে বিশ্ববিদ্যালয়ের অধিভুক্ত ভবনগরের শ্যামলদাস কলেজ থেকে ইতিহাস ও রাজনীতিতে বিএ পাস করেন। তিনি মুম্বাই স্কুল অফ ইকোনমিক্স থেকে পুরো রাজনীতি বিষয়ে এমএতে ভর্তি হয়েছিলেন তবে পরীক্ষায় অংশ গ্রহণ করতে পারেননি। তিনি ১৯৬৮ সালে মুম্বাইয়ে গুজরাতি কবি মকরান্দ দেবকে বিয়ে করেন। ১৯৮৫ সালে তিনি তাঁর সাথে ভলসাদের নিকটবর্তী ভঙ্কাল গ্রামের কাছে নন্দীগ্রাম আশ্রমের সহ-প্রতিষ্ঠা। তিনি তাঁর নন্দীগ্রাম ফেলো দ্বারা ইশামা নামে পরিচিত। তিনি ইয়াত্রিক (১৯৫৫–১৯৫৭) এবং নবনিত (১৯৬২–১৯৮০) সম্পাদনা করেছেন।
কুন্দনিকার ছদ্মনাম হলো স্নেহধন। "পারদ থাটা পহেলা" (১৯৬৮) তাঁর প্রথম উপন্যাস, এরপর প্রকাশিত হয় "অগ্নিপিপাসা" (১৯৭২)। তিনি "সাত পাগলা আকাশমা" (আকাশে সাতটি পদক্ষেপ, ১৯৮৪) লিখেন যা তাঁর সমালোচকদের প্রশংসা অর্জন করেছিল এবং এটি তাঁর সেরা উপন্যাস হিসাবে বিবেচিত হয় যেখানে নারীবাদকে অন্বেষণ করা হয়েছে।
তার প্রথম গল্প "প্রেমনা আনসু" যা জন্মভূমি পত্রিকা আয়োজিত আন্তর্জাতিক গল্প প্রতিযোগিতায় দ্বিতীয় পুরস্কার অর্জন করেছিল। এরপরে তিনি আরও গল্প লেখা শুরু করেন। "প্রেমনা আনসু" (১৯৫৪) তাঁর গল্প সংগ্রহ হিসাবে প্রকাশিত হয়েছে। তাঁর অন্যান্য গল্প সংগ্রহ হলো "বধু নে বধু সুন্দর" (১৯৬৮), "কাগালনি হোদি" (১৯৭৮), "জাভা দাইশু তামানে" (১৯৮৩) এবং "মনুষ্য থাভু" (১৯৯০)। তার গল্পে দর্শন, সংগীত এবং প্রকৃতিকে অন্বেষণ করে। তাঁর নির্বাচিত গল্পসমূহ "কুন্দনিকা কপাড়িয়া নি শ্রেষ্ঠ বার্তাও" (১৯৮৭) নামে প্রকাশিত হয়েছে। তিনি ধূমকেতু, শরৎচন্দ্র চট্টোপাধ্যায়, রবীন্দ্রনাথ ঠাকুর, শেক্সপিয়ার এবং ইবসন দ্বারা প্রভাবিত হয়েছেন।
"দ্বার আনে দিওয়াল" (১৯৮৭) এবং "চন্দ্র তারা বৃক্ষ বাদল" (১৯৮৮) তাঁর রচনা সংগ্রহ। "আকরান্দ আনে আক্রোশ" (১৯৯৩) তাঁর জীবনীসংক্রান্ত রচনা। তিনি "পরম সমীপে" (১৯৮২), "জরুখে দিবা" (২০০১) এবং "গুলাল আনে গুঞ্জার" সম্পাদনা করেছেন। "পরম সমিপে" তাঁর জনপ্রিয় প্রার্থনা সংগ্রহ।
কুন্দনিকা লরা ইঙ্গলস ওয়াইল্ডার এর লেখা "বসন্ত আবসে" (১৯৬২) নামে অনুবাদ করেছেন। তিনি মেরি এলেন চেজের "এ গুডলি ফেলোশিপ" কে "দিলভার মৈত্রী" (১৯৩৩) নামে এবং বাঙালি লেখক রানী চাঁদের ভ্রমণকাহিনী "পূর্ণকুম্ভ" (১৯৭৭) নামে অনুবাদ করেছেন। তাঁর অন্যান্য অনুবাদসমূহ হ'ল "পুরুষার্থে পাগলে" (১৯৬১), ফ্লোরেন্স স্কোভেল শিন এর "দ্য গেম অফ লাইফ এন্ড হাউ টু প্লে" অবলম্বনে "জীবন এক খেল" (১৯৮১), আইলিন ক্যাডি’র "ওপেনিং দ্য ডোর উইথিন" অবলম্বনে "উগাদত দ্বার অনন্ত" এবং স্বামী রামের "লিভিং উইথ হিমালয়ান মাস্টার্স" অবলম্বনে "সিদ্ধ যোগী"।
কুন্দনিকা গুজরাতি সাহিত্য পরিষদ এবং গুজরাতি সাহিত্য আকাদেমির কাছ থেকে বেশ কয়েকটি পুরস্কার লাভ করেছেন। তাঁর চন্দ্র তারা বৃক্ষ বাদল গুজরাত সাহিত্য আকাদেমি পুরস্কার অর্জন করেছে। তিনি ১৯৮৫ সালে সাত পাগলা আকাশমার জন্য গুজরাতি সাহিত্য আকাদেমি পুরস্কার পেয়েছেন। তিনি ১৯৮৪ সালে ধনজি কাঞ্জি গান্ধী সুবর্ণা চন্দ্রক পুরস্কার লাভ করেন।
এম. লীলাবতী

মুন্ডানাত লীলাবতী (জন্ম ১৬ সেপ্টেম্বর ১৯২৭) হলেন একজন মালায়ালাম লেখক, সাহিত্য সমালোচক এবং শিক্ষাবিদ। থ্যালাসেরির সরকারী ব্রেনেন কলেজ থেকে অধ্যক্ষ হিসাবে অবসর নেওয়ার আগে তিনি কেরালার বিভিন্ন কলেজে শিক্ষকতা করেন। তাঁর দীর্ঘ সাহিত্য জীবনে তিনি কেন্দ্রীয় সাহিত্য একাডেমি পুরস্কার এবং কেরালা সাহিত্য একাডেমি পুরস্কার সহ বেশ কয়েকটি পুরস্কার লাভ করেন। তিনি কে. এম. জর্জ, এস গুপ্তান নায়ার, এন. কৃষ্ণ পিল্লাই, পি. কে. বালাকৃষ্ণন, এম. কে. সানু এবং সুকুমার আজিকোদের মতো মালায়ালামের বিশিষ্ট সমালোচকদের সমসাময়িক ছিলেন। লীলাবতী পদ্মশ্রী পুরস্কার লাভ করেন।
মারিয়াম্মান

মারিয়াম্মান ( /mɒrı əˈmʌn/ ) যিনি মারি(/mɒrı/, /maari/, ) ও মরিয়াই হিসেবেও পরিচিত, যার অর্থ হচ্ছে "মাতা মারি" এবং মারিয়াম্মা () বা সহজভাবে আম্মান বা আথা (, "মাতা") বলা হয়। তিনি হলেন তামিলনাড়ু এবং নিকটস্থ অঞ্চলে হিন্দুধর্মে পূজিতা বৃষ্টির দেবী। তিনি হলেন তামিলনাড়ু এবং তিরুসরাইয়ের গ্রাম্য এলাকায় পূজিত প্রধান দেবী। মরি দুর্গা এবং পার্বতীর সাথে নিবিড়ভাবে জড়িত। এই দেবীকে গ্রীষ্মকালের শেষদিকে বা শরতের শুরুতে পূজা করা হয়। পূজার সময়ে সমগ্র তামিলনাড়ু এবং ডেক্কান অঞ্চলে আদি তিরুবিলা নামের একটি বৃহৎ উৎসবের আয়োজন করা হয়। দেবীকে মূলতঃ বৃষ্টির কামনা করে এবং বসন্ত ও কলেরা রোগ থেকে পরিত্রাণ পেতে আরাধনা করা হয়।
দেবী মারিয়াম্মানকে স্থানীয় পুঁথি-পাঁজিসমূহের দ্বারা নিয়মমাফিক আচারবিচারের মাধ্যমে এবং গ্রামদেবতা হিসেবে অব্রাহ্মণ পুরোহিতের দ্বারা পূজা করা হয়।
মরিয়াম্মান একজন তামিল স্থানীয় লোককথার দেবী, যাকে সম্ভবতঃ প্রাক-বৈদিক কাল থেকেই আরাধনা করে আসা হচ্ছে। মরি শব্দটির তামিল ভাষায় অর্থ হচ্ছে বৃষ্টি, আর আম্মা মানে হচ্ছে মা।
অবৈদিক পূজা পদ্ধতির মাধ্যমে দেবী মরিয়াম্মাকে আরাধনা করা হয় এবং পূজায় লোকনৃত্যের প্রদর্শন করা হয়। মাটির পাত্রে রান্না করা পোংগল এবং কুঝ দেবীকে নিবেদন করা হয়। তদুপরি আগুনের ওপর দিয়ে হাঁটা এবং নাক ও মুখ ফোটানোর মত কার্য্যও করা হয়।
তিরুচিরাপল্লীর কুড়ি কি.মি. উত্তরে থাকা সময়পুরম মন্দিরে এখনো হিন্দু নিয়মেরে দেবী মরিয়াম্মার পূজা করা হয়। যেখানে মন্দির সমিতির দ্বারা তামিল থাই মাসে এগারো দিনের থাইপুসম উৎসবের আয়োজন করা হয়। সেই উৎসবে প্রতিদিন ভোরে এবং গোধূলিতে দেবীর প্রতিমূর্তি বিভিন্ন বাহনে উঠিয়ে শোভাযাত্রা করা হয়। দশম দিনের দিন দেবীর প্রতিমূর্তিকে সময়পুরম থেকে শ্রীরঙ্গমের কাছে থাকা উত্তর কাবেরীতে নিয়ে যাওয়া হয়। আর একাদশ দিনের দিন ঘুরিয়ে এনে এই উৎসবের সমাপ্তি ঘোষণা করা হয়। এইমত তামিল চিত্রাই মাসে দশ দিনের চিত্রাই উৎসব এবং পুরত্রাচি মাসে নবরাত্রি উৎসব পালন করা হয়।
ভারতের বাইরে দক্ষিণ-পূর্ব এশিয়ার ভিয়েতনামের হো চি মিন শহর, ব্যাংকক, কুয়ালালামপুর এবং সিঙ্গাপুরে দেবী মরিয়াম্মানের মন্দির আছে।
শীতলা দেবীকে উত্তর ভারতে বসন্ত রোগ নির্মূল করার জন্য পূজা করা হয়। শীতলা দেবীকেই দক্ষিণ ভারতে মরিয়াম্মান হিসেবে মানা হয়। জনশ্রুতি অনুসারে দেবীর শরীর উত্তপ্ত হয়ে থাকে এবং ভক্তগণ শীতল জল বা দুধ দিয়ে দেবীর শরীর ধুইয়ে দেয় যাতে দেবী রোগের উত্তাপের উপশম ঘটাতে পারেন।
ডি. এ. রাজাপক্ষ

ডন অলবিন রাজপক্ষ (, ; ৫ নভেম্বর ১৯০৫ – ৭ নভেম্বর ১৯৬৭) ছিলেন শ্রীলঙ্কার একজন খ্যাতিমান রাজনীতিবিদ। শ্রীলঙ্কার স্বাধীনতার পূর্বের বছর ১৯৪৭ সাল থেকে এই ব্যক্তি শ্রীলঙ্কার রাজনীতিতে সক্রিয় ছিলেন। তিনি ১৯৪৭ সালে হম্বনতোট জেলায় রাজনীতি শুরু করেন এবং বেলিঅত্ত অঞ্চল থেকে সংসদ সদস্য নির্বাচিত হন। ১৯৬৫ সাল পর্যন্ত তিনি উক্ত এলাকার সাংসদ ছিলেন। তিনি ছিলেন রাজনৈতিক দল শ্রীলঙ্কা ফ্রিডম পার্টির অন্যতম প্রতিষ্ঠাতা (১৯৫১ সালে দলটি তৈরি হয়) এবং তিনি বিজয়ানন্দ দহনায়কের সরকারের কৃষি ও ভূমিমন্ত্রী ছিলেন, যখন বিজয়ানন্দ ১৯৫৯-’৬০ মেয়াদে শ্রীলঙ্কার প্রধানমন্ত্রী ছিলেন। ডি. এ. রাজপক্ষের দুই ছেলে মহিন্দ রাজপক্ষ এবং গোঠাভয় রাজপক্ষ শ্রীলঙ্কার রাষ্ট্রপতি পদে আসীন হন যথাক্রমে ২০০৫ এবং ২০১৯ সালে।
ডন অলবিন ১৯০৬ সালের ৫ই নভেম্বর একটি ধনী পরিবারে জন্মগ্রহণ করেন। তাঁর জন্ম হয়েছিল মেদমুলনে। তাঁর বাবা ডন ড্যাভিড রাজপক্ষ জমিদার ছিলেন। মন্দদুব স্কুলে অধ্যায়ের পর অলবিন রিচমন্ড কলেজে (গল্লে) ভর্তি হয়েছিলেন। তাঁর বাবার বড় কৃষিজমি ছিল এবং প্রচুর নারকেল ব্যবসা করে অলবিন নিজেই অল্প বয়সে টাকা আয় করা শুরু করেছিলেন। এছাড়াও চালের বড় ব্যবসাও ছিল তাঁর বাবার।
দু’বোন আর তিন ভাইয়ের মধ্যে অলবিন ছিলেন সবার ছোট, তিনি পড়ালেখার পাট রিচমন্ড কলেজ থেকে চুকিয়ে সিংহলী জাতীয়তাবাদে উদ্বুদ্ধ হয়ে উঠেছিলেন। ১৯৩২ সালে তরুণ বয়সে তিনি ‘সিলন ন্যাশনালিস্ট পার্টি’তে যোগ দেন।
১৯৪৫ সাল, শ্রীলঙ্কার স্বাধীনতা আন্দোলনের দাবি তখন তুঙ্গে, অলবিন তখন সিংহলী ভাষার মর্যাদার দাবিতে গণঅনশন কর্মসূচীতে অংশ নেন, যদিও তিনি তামিলভাষীদের পক্ষে বা বিপক্ষে কিছুই বলেননি। দ্বিতীয় বিশ্বযুদ্ধ শেষে অলবিন জি. জি. পোন্নমবলমের সঙ্গে বন্ধুত্ব গড়ে তোলেন, যিনি ছিলেন একজন তামিলভাষী।
১৯৪৭ সালে সংযুক্ত জাতীয় পার্টির মনোনয়ন নিয়ে অলবিন সংসদে প্রবেশ করতে সক্ষম হন এবং খুব শীঘ্রই ১৯৪৮ সালের ৪ ফেব্রুয়ারি চলে আসে যেদিন ব্রিটিশরা শ্রীলঙ্কাকে স্বাধীন এবং সার্বভৌম দেশ ঘোষণা করে।
১৯৫১ সালে সলোমন বণ্ডারনায়কের সঙ্গে মিলে অলবিন শ্রীলঙ্কা ফ্রিডম পার্টি গঠনে ভালো ভূমিকা রেখেছিলেন। ১৯৫১ সালের ১২ই জুলাই ফ্রিডম পার্টির গুরুত্বপূর্ণ পদে আসীন হন অলবিন। ১৯৫৯ সালে তিনি ভূমি ও কৃষি মন্ত্রনালয়ের মন্ত্রীত্ব লাভ করেন বিজয়ানন্দ দহনায়ক সরকারের অধীনে। ১৯৬৪ সালের ১১ই ফেব্রুয়ারি অলবিন সংসদের উপসভাধ্যক্ষ পদে অধিষ্ঠিত হন। ১৯৬৭ সালের ৭ নভেম্বরে কলম্বোতে ৬১ বছর বয়সে হৃদরোগে আক্রান্ত হয়ে মারা যান অলবিন।
ডন ডেভিড রাজপক্ষ বিধানারচ্চি
তিনি হম্বনতোট জেলার ইহল বালিকদ কোরল, গিরুবপত্তুবের আরচ্চির ঔপনিবেশিক পদে অধিষ্ঠিত ছিলেন।
ডন ম্যাথিউ রাজপক্ষ (১৮৯৭–১৯৪৫)
হম্বনতোট জেলার স্টেট কাউন্সিলর
ডন অলবিন রাজপক্ষ (১৯০৫–১৯৬৭)
তিনি ছিলেন শ্রীলঙ্কা ফ্রিডম পার্টির অন্যতম প্রতিষ্ঠাতা সদস্য এবং শ্রীলঙ্কান আইনসভার ডেপুটি স্পিকার ও কেবিনেট মন্ত্রী।
১. ডন ডেভিড রাজপক্ষ বিধানারচ্চি (সামন্তীয় পদ) + ডোনা গিমর বীরকূন রত্ননায়ক
কলানিধি নারায়ণন

কলানিধি নারায়ণন (৭ ডিসেম্বর ১৯২৮ - ২১ ফেব্রুয়ারি ২০১৬) একজন ভারতীয় নৃত্যশিল্পী এবং ভারতীয় ধ্রুপদী নৃত্যে ভরতনাট্যমের শিক্ষক ছিলেন, তিনিই প্রথম অ-দেবদাসী মেয়ে ছিলেন যিনি নৃত্যের এই ধরন শিখে ১৯৩০ এর দশক ও ১৯৪০ এর দশকে মঞ্চে নৃত্য পরিবেশন করেছিলেন। ১৯৪০ এর দশকে তাঁর একটি সংক্ষিপ্ত নৃত্যজীবন শেষ হবার পর, তিনি ১৯৭৩ সালে আবার নৃত্যে ফিরে আসেন এবং "অভিনয়" এর উল্লেখযোগ্য শিক্ষক হিসেবে পরিচিতি পান। 
তিনি ১৯৮৫ সালে ভারতের তৃতীয় সর্বোচ্চ নাগরিক সম্মাননা পদ্মভূষণ পুরস্কারে ভূষিত হন। তিনি ১৯৯০ সালে ভারতের সঙ্গীত, নৃত্য ও নাটকের জাতীয় একাডেমি সঙ্গীত নাটক একাডেমী কর্তৃক ভরতনাট্যম নৃত্যে তাঁর অবদানের জন্য সঙ্গীত নাটক একাডেমী পুরস্কার এবং ১৯৯৮ সালে কালিদাস সম্মান লাভ করেন। ২০১১ সালে, নাচের জন্য তাঁকে সংগীত নাটক অকাদেমি ঠাকুর রত্ন পুরস্কার প্রদান করা হয়েছিল।
সুমিত্রা ও গণপতির ব্রাহ্মণ পরিবারে জন্মগ্রহণ করেছিলেন কলানিধি গণপতি । তাঁর মা তাঁকে নৃত্য শিক্ষা দিতে আগ্রহী ছিলেন এবং এটি তাঁর পিতা সমর্থন করেছিলেন। এরপর সাত বছর বয়সে তিনি বিভিন্ন গুরুর অধীনে নিবিড়ভাবে প্রশিক্ষণ নেন। এঁদের মধ্যে ছিলেন, পদম ও জাভালিসের জন্য বীণা ধনমের কন্যা কামাক্ষী আম্মল, এবং কন্ঠ পাঠের জন্য মানাক্কাল শিবরাজন। কাঞ্চিপুরমের খ্যাতিমান গুরু কান্নাপ্পা পিল্লাই ছিলেন তাঁর "নৃত্যের" প্রধান শিক্ষক এবং তিনি বালাসরস্বতীরও শিক্ষক ছিলেন। চিন্নায়া নাইডু এবং মাইলাপোর গৌরী আম্মল তাঁকে "অভিনয়" ("ভাবের" কলা) শিখিয়েছিলেন। গৌরী আম্মল তাঁকে নিজেই "অভিনয়"তে নতুন মাত্রা যুক্ত করতে শিখিয়েছিলেন। 
চেন্নাইয়ের সিনেট হাউসে মাদ্রাজ সংগীত একাডেমির এক অনুষ্ঠানে ১২ বছর বয়সে তাঁর মঞ্চ-অভিষেক (আরঙ্গেত্রম) হয়েছিল। কৈশোর বয়সে, তিনি দুটি উল্লেখযোগ্য আবৃত্তি করেছিলেন, একটি ধনমানিক্কামের সাথে এবং অন্যটি কান্দাপ্পা পিল্লাইয়ের পুত্র নট্টুভানর কে গণেশনের সাথে। 
তিনি ফেব্রুয়ারি ২০১৬ সালে মারা যান। 
১৯৪০-এর দশকে যখন তাঁর মা মারা গিয়েছিলেন, তখনই তাঁর ছোট্ট নাচের জীবন শেষ হয়ে গিয়েছিল। একটি রক্ষণশীল পরিবারে তাঁর বিবাহ দিয়ে দেওয়া হয়েছিল। উল্লেখযোগ্য শিল্প পৃষ্ঠপোষক ওয়াই জি দোরাইস্বামী তাঁর কিশোর বয়সে তাঁর নাচ দেখেছিলেন। তিনি কলানিধিকে অনুরোধ করেন আলারমেল ভাল্লিকে "অভিনয়" নৃত্য শেখাতে। তাঁর প্রাপ্তবয়স্ক ছেলে তাঁকে এই কাজে উৎসাহ দেওয়ায় তিনি রাজি হয়েছিলেন। ৪৬ বছর বয়সে ৩০ বছরের ব্যবধানে তাঁর নৃত্য জীবনের দ্বিতীয় পর্ব শুরু হয়েছিল। তিনি নৃত্যে নিজেকে নতুন করে গড়ে তুলতে শুরু করেছিলেন, ভাগ্যক্রমে তাঁর কিশোর বয়সের বইগুলি ছিল। তিনি শহরের বিভিন্ন অনুষ্ঠানে নৃত্য এবং আরঙ্গেত্রমে উপস্থিত থাকতে শুরু করেন। এছাড়াও তিনি ডক্টর পদ্মা সুব্রমনিয়ামের ভারতনাট্যম নৃত্য তত্ত্বের একটি কোর্সে ভর্তি হন। ধীরে ধীরে আরও ছাত্র তাঁর কাছে আসতে শুরু করে এবং পরের দশকে তিনি ""অভিনয়" এর সর্বাধিক কাঙ্ক্ষিত শিক্ষক" হয়ে ওঠেন। 
২০০৩ সালের ৭ই ডিসেম্বর, বিভিন্ন নৃত্যশিল্পী ও তাঁর শিষ্যরা, তাঁর ৭৫ তম জন্মদিন উদ্‌যাপন করেছেন চেন্নাইয়ের লুজ কমিউনিটি হলে, এটি 'অভিনয়' এর দুই দিনের একটি সেমিনার হিসাবে চিহ্নিত হয়েছিল, যেখানে ভারতনাট্যমের বিশিষ্ট গুরুরা অংশ নিয়েছিলেন। এই উপলক্ষে পদম সমূহের ৪টি সিডি প্রকাশিত হয়েছিল। 
তাঁর উল্লেখযোগ্য শিষ্যদের মধ্যে আছেন, এ. লক্ষ্মণস্বামী (ভারত), ব্রাঘা বাসেল (ভারত), সুভশ্রী নারায়ণন (ইউএসএ), মিনাল প্রভু (ভারত), প্রিয়া গোবিন্দ (ভারত), শর্মিলা বিশ্বাস, মীনাক্ষী চিতরঞ্জন ("অভিনয়" ), (রাশিয়া), এবং আরো অনেকে। তিনি বহু বছর ধরে অসংখ্য শিষ্যকে শিখিয়েছেন, যাঁদের মধ্যে অনেকেই তাঁর মতাদর্শকে নিজের করে নিয়েছেন।
তুরাগ কমিউটার

তুরাগ কমিউটার (ট্রেন নং তুরাগ কমিউটার ১–৪) বাংলাদেশ রেলওয়ে কর্তৃক পরিচালিত বাংলাদেশের একটি লোকাল ট্রেন। এটি ঢাকার কমলাপুর স্টেশন থেকে গাজীপুরের জয়দেবপুর স্টেশন পর্যন্ত চলাচল করে। পূর্বে এই ট্রেন গাজীপুরের জয়দেবপুর স্টেশন থেকে নারায়ণগঞ্জের নারায়ণগঞ্জ স্টেশন পর্যন্ত চলাচল করতো। এই ট্রেনের বিশেষত্ব হচ্ছে এতে মহিলাদের জন্য একটি সংরক্ষিত কোচ রয়েছে।
ট্রেনটি সপ্তাহে ৬ দিন চলাচল করে। শুক্রবার এর সাপ্তাহিক ছুটি।
এই ট্রেনটিতে ২৩০০, ২৪০০, ২৫০০ বা ২৮০০ সিরিজের লোকোমোটিভ ব্যবহার করা হয়। ট্রেনটি ভেস্টিবিউলবিহীন ভ্যাকুয়াম ব্রেকের শোভন কোচে চলাচল করে।
কুমিল্লা কমিউটার

কুমিল্লা কমিউটার (ট্রেন নাম্বার-৮৯/৯০) বাংলাদেশ রেলওয়ে পরিচালিত একটি যাত্রীবাহী ট্রেন। যা কুমিল্লা থেকে ঢাকা যাত্রাপথে ব্রাহ্মণবাড়িয়া জেলা, কিশোরগঞ্জ জেলার ভৈরব বাজার, নরসিংদী জেলা, গাজীপুর জেলাকে সংযুক্ত করে। এই ট্রেনটি ২০১৯ সাল থেকে বন্ধ রয়েছে।
কুমিল্লা ও আখাউড়াবাসীর দীর্ঘদিনের দাবির পরিপ্রেক্ষিতে রেল কর্তৃপক্ষ অত্যাধুনিক ট্রেনটি চালু করেছে। ট্রেনটি কুমিল্লা-ঢাকা রেলপথের ১৬টি স্টেশনে যাত্রাবিরতি করবে। সকাল সাড়ে ১১টায় আখাউড়া রেলস্টেশনে ট্রেনটির উদ্বোধনী অনুষ্ঠানের মাধ্যমে এই ট্রেনের উদ্বোধন করেন রেলমন্ত্রী মুজিবুল হক।
কুমিল্লা কমিউটার কুমিল্লা> আখাউড়া> ভৈরব বাজার> নরসিংদী> গাজীপুর> ঢাকা মিটারগেজ রেলপথে চলাচল করত।
শরৎসুন্দরী দেবী

মহারানী শরৎসুন্দরী দেবী পুঠিয়া রাজবংশের অন্যতম জমিদার ছিলেন।
রাজশাহীর বিখ্যাত পুঠিয়া রাজ পরিবারের তরুন জমিদান যোগেন্দ্র নারায়ণের স্ত্রী ছিলেন শরৎসুন্দরী। মাত্র ১৩ বছর বয়সে তিনি বিধবা হন।
পুঠিয়া রাজ এর পাঁচাআনি এস্টেটের জমিদার হিসেবে তিনি ১৮৬৫ সালে দায়িত্ব্গ্রহণ করেন। শিক্ষা ও জনহিতকর কাজের পৃষ্ঠপোষক হিসেবে অসাধারণ অবদানের স্বীকৃতি স্বরূপ ১৮৭৪ সালে তৎকালীন সরকার তাঁকে রানী এবং ১৮৭৭ সালে মহারানী উপাধিতে ভূষিত করেন।
মাত্র ৩৭ বছর বয়সে শরৎসুন্দরী কাশীতে মৃত্যুবরণ করেন।
মিতালি মুখার্জী

ডঃ মিতালি মুখার্জী (জন্ম ১৯৬৭) ভারতের সিএসআইআর জেনোমিক্স অ্যান্ড ইন্টিগ্রেটিভ বায়োলজির একজন প্রধান বিজ্ঞানী, যিনি মানব জিনতত্ত্ব]] এবং ব্যক্তিগতকৃত ঔষধের ক্ষেত্রে উল্লেখযোগ্য কৃতিত্ব অর্জন করেছেন। তিনি অধ্যাপক সমীর কে. ব্রহ্মচারীর মেন্টরশিপে এবং তাঁর সহকর্মী ডঃ ভাবনা প্রাশের (এমডি আয়ুর্বেদ) এর সাথে যৌথ গবেষোণায় "আয়ুর্জেনোমিক্স" এর গবেষণাক্ষেত্রটি সূচনা করার জন্য সবচেয়ে বেশি পরিচিত। আয়ুর্জেনোমিক্স একটি উদ্ভাবনী গবেষণা, এটি মূলত জেনোমিক্সের সাথে ঐতিহ্যবাহী ভারতীয় চিকিৎসাপদ্ধতি আয়ুর্বেদের নীতিগুলির মিশ্রণ। মিতালি মুখার্জীর উল্লেখযোগ্য অবদান ইন্ডিয়ান জেনোম ভেরিয়েশন কনসোর্টিয়াম যা "ভারতীয় জনগোষ্ঠীর প্রথম জেনেটিক ল্যান্ডস্কেপ" প্রস্তুতকারী একটি বিস্তৃত তথ্যভাণ্ডার। জাতিগোষ্ঠীর জেনোমিক্স অধ্যয়নের জন্য আইজিভি তথ্যভাণ্ডার ব্যবহার করে বহু গবেষণাপত্র প্রকাশ করেছেন তিনি। মিতালি বংশগত আটাক্সিয়া নিয়ে বিস্তৃত গবেষণা করেছেন এবং তিনি রোগের উৎস এবং অভিযোজনগত ইতিহাস বিষয়ক খোঁজ সম্পর্কিত অন্যান্য অনেক প্রকল্পের সাথে জড়িত। তিনি চিকিৎসাবিজ্ঞানের ক্ষেত্রে অবদানের জন্য ২০১০ সালে শান্তি স্বরূপ ভাটনগর পুরস্কার পেয়েছেন।
মিতালি ১৯৬৭ সালের ১৩ নভেম্বর মধ্যপ্রদেশে বাঙালি পিতামাতার ঘরে জন্মগ্রহণ করেছিলেন। তিনি বর্তমানে ভারতের নতুন দিল্লিতে থাকেন। তিনি ব্যাঙ্গালোরের ভারতীয় বিজ্ঞান সংস্থা থেকে 'ব্যাকটিরিয়াল আণবিক জেনেটিক্সে' ডক্টরাল ডিগ্রি (পিএইচডি) অর্জন করেছেন। একটি সাক্ষাৎকারে, মিতালি বলেছেন তাঁর অন্যতম প্রভাবশালী পরামর্শদাতা ছিলেন বৈজ্ঞানিক ও শিল্প গবেষণা কাউন্সিলের প্রাক্তন মহাপরিচালক ডঃ সমীর কুমার ব্রহ্মচারী, যিনি জৈবপদার্থবিজ্ঞান এবং ফার্মাকোজেনেটিক্সে তাঁর কাজের জন্য পরিচিত।
ডক্টরাল ডিগ্রি সমাপ্তির পরে, মিতালি ১৯৯৭ সালে নতুন দিল্লিতে জেনোমিক্স এবং ইন্টিগ্রেটিভ বায়োলজি ইনস্টিটিউটে যোগদান করেছিলেন। এর পর থেকে তিনি জনসংখ্যার জেনেটিক্স এবং বিবর্তনীয় জেনোমিক্সের ক্ষেত্রে কাজ করেছেন এবং ব্যক্তিগত চিকিৎসা, আয়ুর্বেদিক চর্চা এবং পশ্চিমী চিকিৎসার একীকরণের ক্ষেত্রেও তাঁর বিশেষ আগ্রহ ছিল।
তাঁর অন্যতম উল্লেখযোগ্য কাজ ডিএনএ-র আলু অঞ্চলগুলির কার্যকারিতাটি বিবেচনা করা ,যা প্রাইমেট জনগোষ্ঠীর ডিএনএতে ট্রান্সপোসন হিসেবে প্রচুর পরিমাণে পাওয়া যায়।
মিতালি মুখার্জি বেশ কয়েকটি মর্যাদাপূর্ণ পুরস্কার পেয়েছেন। ২৪শে সেপ্টেম্বর, ২০০১-এ, তিনি সিএসআইআর তরুন বৈজ্ঞানিক পুরস্কারে ভূষিত হন। তারপরে ২০০৬ সালে তিনি হিউম্যান জেনোম অর্গানাইজেশনের (এইচ ইউ জি ও) সদস্য হওয়ার জন্য মনোনীত হন। ২০০৮ সালে তিনি জাতীয় যুব মহিলা জীববিজ্ঞানী পুরস্কার এবং ২০১০ সালে মর্যাদাপূর্ণ শান্তি স্বরূপ ভাটনগর পুরস্কার পেয়েছিলেন। ২০১৪ সালে, মিতালি ভারতের একাডেমি অফ সায়েন্সের ফেলো নির্বাচিত হয়েছিলেন। ২০১৬ সালে মহিলা বিজ্ঞানীদের জন্য ভাস্বিক পুরস্কার পেয়েছিলেন। অতি সম্প্রতি, ২০১৭ সালে, মিতালি মুখার্জি পুষ্পলতা রানাডে জাতীয় মহিলা পুরস্কারে ভূষিত হয়েছেন
মিতালি জেনোমিক্স সংক্রান্ত বহু গবেষণাপত্র প্রকাশ করেছেন, তার মধ্যে একটি হল বিবর্তনীয় এবং জনসংখ্যা জেনেটিক্স এর জার্নাল।-এর সহকারী সম্পাদক।
ঊষাদেবী ভোসলে

ড. ঊষাদেবী নরেন্দ্র ভোসলে, একজন ভারতীয় গণিতবিদ, শিক্ষাবিদ ও গবেষক। তাঁর গবেষণা এবং পছন্দের ক্ষেত্র হল বীজগাণিতিক জ্যামিতি।
ঊষাদেবী ভোসলে ১৯৪৯ সালের ৩০ মার্চ, ভারতের মহারাষ্ট্রের ধুলে জেলায় বামনরাও সিন্ধুজি ও সুশীলা (সোনাওয়ান) পাতিলের ঘরে জন্মগ্রহণ করেছিলেন। তিনি ১৯৬৯ সালে সাবিত্রীবাই ফুলে পুণে বিশ্ববিদ্যালয় থেকে অঙ্কে সাম্মানিক সহ স্নাতক এবং ১৯৭১ সালে কোলাপুরের শিবাজী বিশ্ববিদ্যালয় থেকে স্নাতকোত্তর অর্জন করেন। তিনি ১৯৮০ সালে টাটা মৌলিক গবেষণা প্রতিষ্ঠান থেকে এস রামাননের অধীনে ডক্টরেট ডিগ্রী লাভ করেন।
তিনি ১৯৭৬ সালের ২৫শে মে নরেন্দ্র ভোসলের সাথে বিবাহবন্ধনে আবদ্ধ হন। এই দম্পতির দুই সন্তান- পুত্র চন্দ্রশেখর এবং কন্যা তৃপ্তি। গণিত ছাড়াও তাঁর চিত্রঙ্কন, সঙ্গীত এবং পঠনের অভ্যাস রয়েছে। বর্তমানে তিনি মুম্বাইতে বসবাস করেন। 
তিনি ১৯৭১ থেকে ১৯৭৪ সাল পর্যন্ত টাটা মৌলিক গবেষণা প্রতিষ্ঠান-এ গবেষণা সহকারী হিসাবে কর্মজীবন শুরু করেছিলেন। তারপরে ১৯৭৪ থেকে ১৯৭৭ সাল পর্যন্ত তিনি একই প্রতিষ্ঠানের গবেষণা সহযোগী (দ্বিতীয়) রূপে কাজ করেন। পরে ১৯৭৭-১৯৮২ সময়কালে তিনি রিসার্চ ফেলো এবং ১৯৮২-১৯৯০ সময়কালে ইনস্টিটিউট ফেলো হিসেবে কাজ করেন। ১৯৯০ সালে, তিনি মার্কিন যুক্তরাষ্ট্রের পশ্চিম ভার্জিনিয়ায় অধ্যাপক হিসেবে যোগদান করেন। ১৯৯৫ সাল থেকে ১৯৯৮ সাল পর্যন্ত তিনি সহযোগী অধ্যাপক ছিলেন এবং পরে তিনি ২০০১ সাল পর্যন্ত অধ্যাপক ছিলেন। ২০০১ সাল থেকে তিনি অধ্যাপক (এইচ) ছিলেন।
এছাড়াও এই সময়কালে তিনি বিভিন্ন প্রতিষ্ঠানে অতিথি অধ্যপক হিসেবেও কাজ করেছেন যেমন- ১৯৮৯ সালে জার্মানির এরলাঙ্গেনের গণিত পরিষদে; ১৯৮৯ সালে লিভারপুল বিশ্ববিদ্যালয়ে; ১৯৯১, ১৯৯৭, ২০০১ এবং ২০০৪-এ, অক্সফোর্ড বিশ্ববিদ্যালয়ে; ১৯৮৯, ১৯৯১, ২০০০ এবং ২০০৪ সালে কেমব্রিজ বিশ্ববিদ্যালয়ে; ১৯৮৯, ১৯৯১ সালে মেক্সিকো বিশ্ববিদ্যালয়ে; ১৯৯৪ সালে প্যারিস বিশ্ববিদ্যালয়ে এবং ২০০৩ সালে মাদ্রিদ বিশ্ববিদ্যালয়ে।
তিনি এফএএসসি, এফএনএএসসি এবং ভিবিএসি আন্তর্জাতিক কমিটির সদস্য। তিনি ইতালির তাত্ত্বিক পদার্থবিজ্ঞানের আন্তর্জাতিক কেন্দ্রের বরিষ্ঠ সহযোগী ছিলেন। তিনি ইন্ডিয়ান ন্যাশনাল সায়েন্স একাডেমি, বেঙ্গালুরু এবং ন্যাশনাল একাডেমি অফ সায়েন্সেস, এলাহাবাদের ফেলো ছিলেন
ঊষাদেবী ভোঁসলের কাজের মূল ক্ষেত্র হল বক্ররেখা এবং উচ্চতর মাত্রিক তলের উপর বান্ডিলের মডুলি স্পেস (ভেক্টর বান্ডিল, প্রিন্সিপল জি-বান্ডিলস, প্যারাবলিক বান্ডিল ইত্যাদি)। তাঁর প্রথম গবেষণার ক্ষেত্রে, তিনি বক্ররেখার উপর স্থিতিশীল ভেক্টর বান্ডিলগুলির মডুলি স্পেসগুলির পয়েনকেয়ার পলিনোমিয়াল গণনা করার জন্য একটি সূক্ষ্ম সূত্র নির্ধারণ করেন। তিনি (রামানানের সাথে) হাইপাররেলিপটিক কার্ভগুলিকে চতুষ্কোণের পেন্সিলের সাথে সংযুক্ত করে স্থিতিশীল ভেক্টর বান্ডিলগুলির মডুলি স্পেসগুলির সুন্দর বিবরণ পেয়েছিলেন, এটি বেশ কয়েকটি নতুন ফলাফলের দিকে নিয়েছিল। তার গবেষণা সিঙ্গুলার-কার্ভের টর্সনফ্রি শেভের বিভিন্ন ধরনের প্রশ্নের অধ্যয়ন ও উত্তর দেওয়ার জন্য খুব কার্যকর সরঞ্জাম দিয়েছে। তার গবেষণা এই ক্ষেত্রটিকে বহুদিন সুপ্ত থাকার পরে এমনভাবেই সমৃদ্ধ করেছে, যে বহু নবীন গবেষক এই ক্ষেত্রে গবেষণা করতে শুরু করেছেন।
তিনি ২০১০ সালে স্ত্রী শক্তি বিজ্ঞান সম্মান এবং ২০০০ সালে রামস্বামী আইয়ার স্মৃতি পুরস্কারে ভূষিত হন।.